Лілея – яшчэ адна кветка, што асацыюецца з смерцю, хоць у кульце Божай Маці яна таксама сімвалізуе чысціню і цнатлівасць. Вось лілея, яскрава асветленая: Элішка Бартэк эксперыментуе ў сваёй швейцарскай студыі з размаітым каляровым асвятленнем белых лілеяў, якія яна фатаграфуе затым з блізкай адлегласці. Вытанчанае выкарыстанне святла, уласцівае Бартэк, пераносіць нас у пачуццёвае валадарства лілеі ды яе магчымых значэнняў. Квяцістая вялікапышнасць кветак – не важна, ці дзікіх, ці выгадаваных, ці, як тут, прыдуманых, – змякчаецца тым фактам, што толькі мы, людзі, здатныя ўспрымаць колер у прыродзе.